लोकगायकी से अभिनय में उतरल खेसारीलाल यादव के फिल्म “साजन चले ससुराल” बिहार में अपना सफलता के डंका पीट दिहले बिया. एकरा सफलता के आलम ई बा कि तीसरको हफ्ता में फिल्म चारो तरफ हाउसफुल जा रहल बिया. बिहार के छपरा जिला के खेसारी लाल यादव के सफलता देख अब निर्माता उनुका के मुँहमाँगल दाम देबे के तइया बाड़न. कहल जा रहल बा कि साजन चले ससुराल के पूरा लागत अबहिये अकेले बिहार से निकल चुकल बा. फिल्म के अबही बाकी जगहा प्रदर्शन बाकिये बा. एह फिल्म में एगो सीधा सादा नौजवन के भूमिका मे उतरल खेसारी के गाना “सईंया अरब गइले ना” पर दर्शक झूम उठत बाड़े. फिल्म में उनुकर लाजवाब एक्शन देख के कहल जा रहल बा कि एक दिन उहो भोजपुरी सिनेमा के सुपर स्टार बन जइहें.